Държавен вестник, бр. 4, 2026 г., стр. 7

БРОЙ  4	
Д Ъ Р Ж А В Е Н  В Е С Т Н И К 	
СТР.  7   
(3) На медицинския персонал, показал 
положителни резултати от проведен скрининг 
за туберкулозна инфекция, се провежда рент­
генография на гръден кош, за да се изключи 
вероятността от туберкулозно заболяване, а 
при продуктивна кашлица – и микробиоло­
гично изследване на храчка.
(4) Медицински персонал с белодробна 
туберкулоза или секретираща туберкулозна 
лезия на кожата представлява епидемиоло­
гична опасност за пациентите, останалите 
медицински специалисти и други лица и трябва 
да бъде изведен от работното място до поява 
на документирани резултати, че е незаразен.
(5) Медицинският персонал с извънбелод­
робна туберкулоза не следва да се отстранява 
от работното място. Необходимо е изключва­
не на едновременно протичаща белодробна 
туберкулоза.
(6) При диагностицирано туберкулозно 
заболяване на медицински персонал се раз­
решава завръщането му на работното място 
при наличие на:
1. три отрицателни резултата от микроскоп­
ско изследване за киселиноустойчиви бактерии 
(КУБ) от храчки, взети в три последователни 
дни, като поне единият материал е взет рано 
сутринта;
2. излекуване или завършване на лечението 
за туберкулоза и заключение от специалист по 
пневмология и фтизиатрия, че не представлява 
епидемиологична опасност.
(7) Медицински персонал, който провежда 
лечение за латентна туберкулозна инфекция, 
може незабавно да се върне на работа.
(8) Медицински персонал с латентна тубер­
кулозна инфекция, който не може да завърши 
пълен курс на лечение за латентна туберку­
лозна инфекция, не трябва да се отстранява 
от работното място. Необходима е повторна 
консултация относно риска от развиване на 
активна туберкулоза и инструктиране за неза­
бавно обръщане към специалист при развитие 
на признаци или симптоми за туберкулозно 
заболяване.
(9) При необходимост от системен просле­
дяващ скрининг (ако лечебното заведение е 
класифицирано като такова със средно ниво 
на риск) на тези медицински специалисти е 
необходимо провеждане на ежегоден скри­
нинг за наличие на симптоми и отново да се 
предложи лечение за латентна туберкулозна 
инфекция. Медицински персонал с признаци 
или симптоми на туберкулозно заболяване 
трябва да бъде пренасочен за по-нататъшна 
медицинска оценка.
ЗАКЛЮЧИТЕЛНИ РАЗПОРЕДБИ
§ 1. Наредбата се издава на основание 
чл. 60, ал. 5 във връзка с чл. 87, ал. 3 от 
Закона за здравето и отменя Наредба № 7 
от 2019 г. за условията и реда за провеждане 
на диагностика, профилактика и контрол на 
туберкулозата (обн., ДВ, бр. 65 от 2019 г.; изм. 
и доп., бр. 27 от 2023 г.).
§ 2. В Наредба № 21 от 2005 г. за реда за 
регистрация, съобщаване и отчет на заразните 
болести (обн., ДВ, бр. 62 от 2005 г.; изм. и 
доп., бр. 52 от 2011 г., бр. 56 от 2014 г., бр. 5 
от 2019 г. и бр. 33, 40 и 55 от 2022 г.) се правят 
следните допълнения:
1. В чл. 5, ал. 6 се създават т. 1 – 3:
„1. лечебните заведения по ал. 3 изпращат 
в съответната регионална здравна инспекция 
информация за първото полугодие на насто­
ящата година в срок до 15 август, а за цялата 
година – в срок до 1 март на следващата 
година, съгласно приложение № 5а;
2. регионалните здравни инспекции из­
пращат информацията по чл. 5, ал. 6, т. 1 
в Министерството на здравеопазването и в 
Националния център по заразни и паразитни 
болести в срок до 30 август за първото по­
лугодие и в срок до 15 март на настоящата 
година за предходната година;
3. Националната референтна лаборатория 
по туберкулоза регистрира всички потвърдени 
форми на резистентност, вкл. с мултирезис­
тентна (MDR-TB), рифампицин резистентна 
(RR-TB) и екстензивнорезистентна (XDR-TB) 
туберкулоза в лабораторен журнал и изпраща 
информация до съответното лечебно заведе­
ние.“
2. Създава се приложение № 5а към чл. 5, 
ал. 6, т. 1:
„Приложение № 5а
към чл. 5, ал. 6, т. 1
1
2
3
4
5
6
7
8
9
1
2
3
Гражданство 
(държава)
Възраст
№
Дата на 
начало на 
лечението
Месторождение 
(държава)
Пол
Уникален код 
на пациента
Дата на първи 
преглед
Дата на 
поставяне на 
диагнозата